CELEX: 32006R2028
Language: lt
Date: 2006-12-18 00:00:00
Title: 2006 m. gruodžio 18 d. Komisijos reglamentas (EB) Nr. 2028/2006, iš dalies keičiantis Reglamentą (EB) Nr. 600/2005 dėl leidimo naudoti pašarų priedų preparatą Bacillus licheniformis DSM 5749 ir Bacillus subtilis DSM 5750, priklausantį mikroorganizmų grupei Tekstas svarbus EEE

30.12.2006   
            
            
               LT
            
            
               Europos Sąjungos oficialusis leidinys
            
            
               L 414/26
            
         KOMISIJOS REGLAMENTAS (EB) Nr. 2028/2006
   2006 m. gruodžio 18 d.
   iš dalies keičiantis Reglamentą (EB) Nr. 600/2005 dėl leidimo naudoti pašarų priedų preparatą Bacillus licheniformis DSM 5749 ir Bacillus subtilis DSM 5750, priklausantį mikroorganizmų grupei
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas dėl priedų, skirtų naudoti gyvūnų mityboje, ir tokio leidimo suteikimo pagrindai bei tvarka.
            
         
               (2)
            
            
               
                  Bacillus licheniformis DSM 5749 ir Bacillus subtilis DSM 5750 preparatą, priklausantį mikroorganizmų grupei, buvo leista naudoti neribotą laiką pagal Tarybos direktyvą 70/524/EEB (2) kaip pašarų priedą kiaulėms parševedėms – Komisijos reglamentu (EB) Nr. 1453/2004 (3), mėsiniams kalakutams ir veršeliams iki trijų mėnesių – Komisijos reglamentu (EB) Nr. 600/2005 (4), penimoms kiaulėms ir paršeliams – Komisijos reglamentu (EB) Nr. 2148/2004 (5). Vėliau šis priedas, kaip naudojamas produktas, buvo įtrauktas į Bendrijos pašarų priedų registrą pagal Reglamento (EB) Nr. 1831/2003 10 straipsnį.
            
         
               (3)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti šį preparatą dalinio pakeitimo, kad būtų galima jį naudoti mėsinių viščiukų pašaruose, kurių sudėtyje yra leidžiamo naudoti kokciodiostato – maduramicino amonio. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (4)
            
            
               Europos maisto saugos tarnyba (toliau – Tarnyba) 2006 m. liepos 12 d. nuomonėje padarė išvadą, kad pašarų priedų preparato Bacillus licheniformis DSM 5749 ir Bacillus subtilis DSM 5750 suderinamumas su maduramicino amoniu buvo patvirtintas. Tarnybos nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (5)
            
            
               To preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų sąlygų.
            
         
               (6)
            
            
               Todėl Reglamentas (EB) Nr. 600/2005 turėtų būti atitinkamai iš dalies pakeistas.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 600/2005 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 18 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 270, 1970 12 14, p. 1. Direktyva, panaikinta Reglamentu (EB) Nr. 1831/2003.
   
      (3)  OL L 269, 2004 8 17, p. 3.
   
      (4)  OL L 99, 2005 4 19, p. 5.
   
      (5)  OL L 370, 2004 12 17, p. 24.
   
      PRIEDAS
      Reglamento (EB) Nr. 600/2005 III priedo įrašas E 1700, Bacillus licheniformis DSM 5749 ir Bacillus subtilis DSM 5750 gyvūnų rūšiai – mėsiniams kalakutams, yra pakeičiamas taip:
      
         
                     EB Nr.
                  
                  
                     Priedas
                  
                  
                     Cheminė formulė, aprašymas
                  
                  
                     Gyvūno rūšis arba kategorija
                  
                  
                     Mažiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     KSV/kg visaverčio pašaro
                  
               
                     Mikroorganizmai
                  
               
                     „E 1700
                  
                  
                     
                        Bacillus licheniformis DSM 5749 ir Bacillus subtilis DSM 5750
                     (santykiu 1/1)
                  
                  
                     
                        Bacillus licheniformis ir Bacillus subtilis mišinys, kuriame yra ne mažiau kaip 3,2 × 109 KSV/g priedo (1,6 × 109 kiekvienos bakterijos)
                  
                  
                     Mėsiniai kalakutai
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                     Gali būti naudojamas kombinuotuose pašaruose, kurių sudėtyje yra leidžiamų kokciodiostatų:
                     
                                 —
                              
                              
                                 Diklazurilo, halofuginono, monensino natrio, robenidino ir maduramicino amonio.
                              
                           
                  
                     Neribotą laiką“